stanford-oval/wikipedia huggingface dataset:
The Least Successful Human Cannonball
רשימת שירים

כל השירים נכתבו והולחנו על ידי להקת דסטרקשן.
| מס' | שם | משך |
| --- | --- | --- |
| 1. | Formless, Faceless, Nameless  | 4:27 |
| 2. | Tick on a Tree  | 5:00 |
| 3. | 263 Dead Popes  | 3:09 |
| 4. | Cellar Soul  | 5:47 |
| 5. | God Gifted  | 4:30 |
| 6. | Autoaggression  | 3:47 |
| 7. | Hofffmannn's Helll  | 4:44 |
| 8. | Brother of Cain  | 4:55 |
| 9. | A Fake Transition  | 1:33 |
| 10. | Continental Drift I  | 2:53 |
| 11. | Continental Drift II  | 3:41 |
מבצעים

דסטרקשן
תומאס רוזנמרקל - שירה
מייק סיפרינגר - גיטרה
מייקל פיריאנו - גיטרה
כריסטיאן אנגלר - גיטרה בס
אוליבר קייזר - תופים
אגדת אבן משעל

אגדת אבן משעל היא אגדה מרוקאית שמקורה במאה ה-17. האגדה עוסקת ביהודי מרוקאי בשם "אהרון אבן משעל" אשר פרק את עול האסלאם מעל היהודים, והכתיב למוסלמים את סדר היום. האגדה מהללת את הסולטאן, מולאי ראשיד, מייסד השושלת העלווית שהיגרה מסוריה לתפוס את השלטון במרוקו, ולהסביר את חגיגות ה"טולבה" לזכרו.
סיפור האגדה

אהרון אבן משעל היה יהודי מהעיר תאזה שמאס בתשלום מס הגולגולת - ג'יזיה לשלטונות המוסלמיים (המרינים).
הוא גיבש צבא של יהודים והצליח להשתחרר משלטון המוסלמים על אזור מגוריו. לאחר מכן, הכתיר את עצמו כ"מלך היהודים" והחל לנהוג במוסלמים כפי שנהגו ביהודים: הוא החשיב אותם לסוג ב', אך נתן להם להתקיים בחסותו ולא הציב בפניהם את אפשרות הגיור או מוות (בניגוד למוחמד עם הקמת דתו החדשה, האסלאם).
הוא אפשר ליהודים לשגשג באלפיהם, בנה לו ולחייליו טירה מבוצרת שממנה התנהל צבאו כמפקדה, והגביל את ישיבת המוסלמים למקומות ייעודיים בשולי החברה ובכל שנה למלכותו ערך משתה וחגיגות שבמהלכן הורה למוסלמים לספק לו ולאנשיו נשים בתולות עבור ההרמון שלו.
לבסוף, חששו המוסלמים כי יכבוש אבן משעל את כל מרוקו וישים קץ לשלטון האסלאם. יום אחד קם מוסלמי בשם "א-רשיד" שמאס בעריצות של אבן משעל כלפי המוסלמים, הוא אסף 500 לוחמים מוסלמים במטרה לשדוד ולרצוח את אבן משעל שכן "ממונו הרב הוא מקור כוחו". א-רשיד התחזה לעני מרוד (או לפי גרסה אחרת לאישה בתולה שמועלה כמס להרמונו המתרחב של אבן משעל) והתדפק על דלת הטירה בבקשה למזון ולשתייה, כאשר אבן משעל חס עליו והכניסו בהכנסת אורחים לביתו. בשעת הלילה כאשר ישן המלך היהודי, ניצל זאת א-רשיד השתלט עליו וביחד עם חייליו המוסלמיים, עינה את אבן משעל כדי לדעת היכן מוחבא ממונו ורצח אותו לאחר שזה ענה לו. חלק מהגרסאות מספרת כי עשה זאת בשם "כבוד הנשים המוסלמיות שחולל". א-רשיד ניצל את הממון של אבן משעל ואת התשתית שנותרה אחריו (אמצעי לחימה) כדי לעלות על העיר פאס ולכבושה.
מחקר

האגדה נחקרה על ידי האקדמאים, פרופסור חיים זאב הירשברג מאוניברסיטת בר-אילן ושנים לאחר מכן גם על ידי הפרופסור אנדרה לוי מאוניברסיטת בן-גוריון בנגב, ומתועדת באתר הפדרציה של יהודי מרוקו ובאתר "מורשת מרוקו".
הערות שוליים

↑  מערך היחסים יהודים עם בית המלוכה, באתר המרכז למורשת יהדות צפון אפריקה
↑  ייתכן שגם עבדים אפריקאים, שכן אגדות אחרות מדברות על כך שליהודים היו עבדים מארצות אלו ב"סודאן המערבי"
↑  כנראה מתבסס על רעיון המלאח, שהיה גטו אליו הוגבלה מחיית היהודים
↑  https://twitter.com/bedawi_moroccan/status/1346392659464753156, Twitter
↑  סיפור האגדה בטויטר של אנדרה לוי
↑  היהודים בארץ המג'רב-תקציר היסטודי
↑  תולדות היהודים באפריקה הצפונית-כרך ב'-מארוקו - אגדת אבן משעל-ח.ז.הירשברג
↑  מולאי רשיד, מייסד השושלת העלאווית
אבטחת מחשב אישי

אבטחת מחשב אישי ברשת אשר ידועה יותר כאבטחת ממד הסייבר או אבטחת תשתיות מידע, מתייחסת לאבטחת אביזרי מחשוב וטלפונים חכמים וכמו כן רשתות מחשב פרטיות וציבוריות כמו האינטרנט.
2003 - נעילת אבטחה של Apple Power Mac G4
בשנים האחרונות ניתן לראות צמיחה מאוד משמעותית בענף זה עקב ההסתמכות הגדולה של בני האדם על מערכות מחשב.
איומים ברשת

רשת האינטרנט פורשת בפני המשתמש בה עולם עשיר של מידע ושל שירותים, ועם זאת חושפת את המשתמש לשלל איומים על פרטיותו ועל המחשב האישי המשרת אותו.
איומים ברשת > האיומים הנפוצים

וירוס מחשב (Virus) – תוכנה שחודרת למחשב באופן סמוי, מעתיקה את עצמה, מפיצה את עצמה ולרוב פוגעת בפעולה התקינה של המחשב הנפגע.
סוס טרויאני (Trojan Horse) – תוכנה שיכולה לפתוח דלת אחורית לקראקר שיוכל לפרוץ למחשב ידנית ולהוריד ממנו מידע או להשחיתו.
תוכנת ריגול (רוגלה, Spyware) – תוכנה שעוקבת בחשאי אחר הרגלי הגלישה של המשתמש במחשב שבו היא מותקנת ומעבירה מידע על הרגלים אלה לאתרים ששתלו אותה. כך, למשל, פורסם שחברה שיצרה נגן מוזיקה, שתלה תוכנת ריגול בתוכנת ההתקנה שלה, שדיווחה על הרגלי ההאזנה של הלקוחות.
תולעת מחשב (Worm) – תוכנה שחודרות למחשב, לרוב דרך דואר אלקטרוני, ושולחת דואר אלקטרוני למחשבים אחרים לפי פנקס הכתובות של המחשב. לעיתים נעשה בה שימוש בדואר זבל ולעיתים היא משמשת להפצת וירוסי מחשב.
תוכנת פרסום (Adware) – תוכנה שמציגה פרסומות לא רצויות בזמן גלישה באינטרנט. תוכנה זו מהווה מטרד, משום שלעיתים היא מאטה את קצב הגלישה ומגבילה את נוחות הגלישה.
חדירה ידנית של קראקר למחשב לשם שליפת מידע, הסבת נזק או כמטרה בפני עצמה.
רישום הקשות (Keyloggers) – תוכנות שמקליטות את התווים המוקלדים במקלדת. בדרך כלל אלה משמשות למעקב אחרי ססמאות באתרים (בנק, וכדומה) או בשרתי מקום העבודה, מעקב אחרי מספרי האשראי המוקלדים, וכיוצא באלו.
חטיפה של הדפדפן (Browser Hijacking) – תוכנות המיועדות להשתלטות על דף הבית בדפדפן ועל הכנסת מועדפים לא רצויים. במקרים מסוימים, תוכנות מסוג זה מעלות גם אתרים בלתי רצויים באופן אוטומטי, וכדומה.
דיוג והונאות מקוונות (Phishing) – התחזות וגנבת זהות. בקטגוריה זו נכללות שיטות המיועדות להטעיה, ומטרתן להשיג מידע רגיש כגון פרטי אשראי ופרטי חשבון בנק. הפתיון מגיע במגוון דרכים, החל מהודעה תמימה בפורום ועד לדואר זבל שנשלח במסווה של דואר אלקטרוני חשוב מהבנק או הודעה על הגרלה מיוחדת מאוד. המידע המושג בצורה זו משמש לקניות על חשבון המתפתים.
דואר זבל – הצעות מפתות ומבצעים "מדהימים" שמגיעים בכל מיני דרכים לכתובת הדוא"ל. במקרה הטוב הם משמשים לפרסומת רגילה, ובמקרה האחר – לדיג מקוון.
התקפת מניעת שירות – התקפות מסוג זה נועדו להפיל אתרי אינטרנט על ידי יצירת עומס על השרתים המאחסנים אותם. מצב זה מתרחש כאשר מספר רב של מחשבים, לעיתים באמצעות סוס טרויאני, שולחים לשרת היעד בקשה לשירות כלשהו וכך גורמים לו לקרוס.
אמצעי אבטחה

להגנה מפני איומים אלה משמשים כלים טכנולוגיים אחדים:
עדכונים שוטפים שמציעה מערכת ההפעלה – יצרני מערכות ההפעלה, ובפרט מיקרוסופט, שמערכות ההפעלה שלה הן המותקפות ביותר, מציעים באופן שוטף עדכונים למערכת ההפעלה, כדי לסגור פרצות שהתגלו.
תוכנת אנטי וירוס – תוכנות אלו מזהות ומאתרות וירוסים, חוסמות כניסתם למחשב, מוחקות ומתקנות הקבצים הנגועים בהם.
תוכנת חומת אש (Firewall) – זוהי מערכת לניטור וחסימת התקשרויות בלתי רצויות דרך רשת התקשורת שהמחשב מחובר אליה. היא יכולה לפעול כתוכנית מחשב או כחומרה. לדוגמה, היא עשויה למנוע חדירת קראקרים מבחוץ או שליחת נתונים באמצעות תוכנת ריגול מתוך המחשב. בשל חשיבות התוכנה, מערכת ההפעלה Windows XP כוללת בתוכה חומת אש מובנית בעלת יכולות בסיסיות.
תוכנות שונות לניקוי המחשב מתוכנת ריגול ותוכנת פרסום.
הקשחה - היא תהליך של אבטחת המערכת על ידי הקטנת שטח הפגיעות, למשל על ידי הורדת תוכנות מיותרות.
אבי זכאי

בניצנה הכבושה לאחר מבצע חורב. מימין: דני אגמון, נחום שריג, אבי זכאי
אבי זכאי (1 באפריל 1922 – 3 באוקטובר 2007) היה פעיל ציוני והמושל האזרחי הראשון של העיר אילת. זכה באות יקיר באר שבע ויקיר אילת.
ביוגרפיה

זכאי נולד בשם קורט ריין לאוטו ומינה ריין בעיר זאץ (ז'אטץ, Saaz‏ או Žatec), בחבל הסודטים שבצ'כוסלובקיה. בכיתה א' הצטרף לתנועת הנוער הציונית "תכלת לבן" ובגיל 13 מונה לראש הקן בעיר מגוריו. זכאי והוריו עזבו את חבל הסודטים זמן קצר לפני סיפוחו בידי גרמניה הנאצית. בשנת 1939, בגיל 17, עלה בגפו על סיפון האנייה שמפוליון לארץ ישראל.
הוריו, אחותו ובתה שנשארו בצ'כוסלובקיה נספו כולם בשואה.
זכאי היה ממיישבי קבוצת כנרת יחד עם עמיתיו בחברת הנוער 'מרץ', שם הוא עבד בסלילת דרכים וקטיף במטעים. בתקופה זו הצטרף להגנה.
בשנת 1942, בגיל 20, החל זכאי להפנות מבטו למדבר הנגב והשתתף במעשה החלוצי הגדול של הקמת היישוב דורות - אז, היישוב הדרומי ביותר בארץ ישראל.
זכאי התנדב לצבא הבריטי אך נדחה, לכן התנדב לשירות ביחידת נוטרים ומונה בהמשך למפקד המשמר הנע, היחידה הממונעת של הנוטרים, תפקיד ששימש לו כיסוי לתפקידו במחתרת כקצין הסיור של נפת הנגב, במסגרת ארגון ההגנה.
זכאי אהב את הנגב והתמצא בו מאוד, דבר אשר סייע לו בהעמקת החקירה בנגב ובהשתלבות בתכנון ובהתיישבות לאורך רצועת עזה.
בתחילת 1949 קיבל זכאי הוראה ממפקד חזית הדרום, יגאל אלון, לצאת להר הנגב ולחפש דרך בה תוכל יחידה גדולה לנוע לעבר אילת. הוא מצא דרך, וכך החל מבצע עובדה. זכאי ליווה את המבצע כשהוא מפקד על מטוסי הסיור של טייסת הנגב ונחת באילת לאחר שהגיעו אליה כוחות חטיבת הנגב וגולני.
בשנת 1950 עזב זכאי את הצבא ומונה למושל הראשון של אילת. בתפקידו זה עשה לפיתוח ענף הדיג ביישוב.
בתקופה זו מונה כמנהל הביצוע של ועדת הנגב במסגרת תפקידו הקים תשתיות להתיישבות בנגב, דאג לסלילת דרכים חדשות לאילת, לקידוחי מים בערבה, ולחידוש מפעלי ים המלח. כמו כן סייע בבחירת מיקומה של עיר חדשה - דימונה.
זכאי גויס למילואים במבצע קדש ובמלחמת ששת הימים, שבה נפצע כשעלה על מוקש מצרי.
לאחר מכן עבר להתגורר בבאר שבע ופתח שם את משרד הנסיעות הראשון בעיר בשנת 1958. מאוחר יותר היה פעיל שנים רבות בהתאחדות סוכני הנסיעות.
בתחום הציבורי פעל זכאי להנצחת פעילותה של חטיבת הנגב וכן יזם את הקמת העמותה למורשת מלחמת העולם הראשונה בארץ ישראל.
הוא זכה בתואר יקיר העיר בבאר שבע ובאילת.
זכאי נפטר ב-2007 בביתו, בסיום ישיבה של העמותה שאותה הקים. הוא נטמן בבית העלמין בעומר.
זכאי היה נשוי פעמיים ונולדו לו שלושה ילדים מאשתו הראשונה.
כתביו

בפרסומי העמותה למורשת מלחמת העולם הראשונה בישראל
בשולי המלחמה : איסוף עדויות משדות הקרב במלחמת העולם הראשונה – רמי חרובי ואבי זכאי
בנייר ובצבע – ציורי מלחמה מאוסף אבי זכאי – עזרא פימנטל
הוקרה והנצחה

בשנת 2001 זכה זכאי לתואר יקיר באר שבע. כמו כן זכה לתואר יקיר אילת.
לקריאה נוספת

מסדר הצדעה אחרון – פרידה מידיד וחבר יקר – אבי זכאי ז"ל – רמי חרובי
הערות שוליים

1 2 3 4  פרסומי העמותה - אינדקס כל הפרסומים, באתר העמותה למורשת מלחמת העולם הראשונה בישראל (ארכיון)
↑  ארץ-ישראל במלחמת העולם הראשונה - המערכה בנגב ובסיני, הוצאת ספרים אריאל, ירושלים, 2004
↑  מלחמת העולם הראשונה בארץ ישראל ״היום שאחרי״ הקרבות לאחר כיבוש באר-שבע  נובמבר 1917, הוצאת ספרים אריאל, ירושלים, 2005
↑  90 שנה למלחמת העולם הראשונה בארץ ישראל, הוצאת ספרים אריאל, ירושלים, 2007
| --- | --- |
בקרת זהויות :  NLI: 987009441387405171  VIAF: 106161152487935190008   WorldCat (עם VIAF): 106161152487935190008
אברטון סוארס

אברטון סוסה סוארס (בפורטוגזית: Everton Sousa Soares; נולד ב-22 במרץ 1996) הוא כדורגלן ברזילאי המשחק בעמדת החלוץ בפלמנגו.
קריירת מועדונים

אברטון התחיל את הקריירה שלו במחלקת הנוער של פורטלזה ובגיל 16 הצטרף לגרמיו. ב-19 בינואר 2014 ערך את הופעת הבכורה שלו בקבוצה הבוגרת בהפסד 1-0 נגד סאו חוסה. 4 ימים לאחר מכן, הבקיע את שער הבכורה שלו בקבוצה בניצחון 1-2 נגד לאג'דנסה. ב-15 באוגוסט 2016 חתם על חוזה לארבע שנים בקבוצה.
ב-14 באוגוסט 2020, אברטון חתם לחמש שנים בבנפיקה ליסבון מליגת העל הפורטוגלית.
ב-15 ביוני 2022 חזר אברטון לברזיל כשחתם בשורות פלמנגו.
קריירה בינלאומית

ב-17 באוגוסט 2018 זומן לראשונה לסגל נבחרת ברזיל לקראת משחקי הידידות נגד אל סלוודור וארצות הברית.
אברטון נכלל בסגל הנבחרת לקראת קופה אמריקה 2019. ב-15 ביוני הבקיע את שער הבכורה שלו בנבחרת בניצחון 0-3 נגד בוליביה. אברטון כבש עוד שני שערים במהלך הקופה, כולל אחד בגמר. בנוסף, נבחר לשחקן המצטיין של הגמר ושל הטורניר.
תארים

הגביע הברזילאי: 2016
קופה ליברטדורס: 2017
גביע רקופה סודאמריקנה: 2018
אליפות גאוצ'ו: 2018, 2019, 2020
הגביע הברזילאי: 2022
קופה אמריקה: 2019
כדור הכסף הברזילאי: 2018
כדור הזהב קופה אמריקה 2019
מצטייני טורניר קופה אמריקה 2019
אדית מרי בראון

אדית מרי בראון (24 במרץ 1864 – 6 בדצמבר 1956) רופאה ומייסדת הקולג' הראשון ללימודי רפואה לנשים באסיה. הייתה חלוצה בהדרכת רופאות ומיילדות בהודו, בשיטות מערביות.
| --- | --- |

 לידה:  24 במרץ 1864 וויתהאבן, הממלכה המאוחדת 
 פטירה:  6 בדצמבר 1956 (בגיל 92) סרינגאר, הודו 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 השכלה:  אוניברסיטת אדינבורו  תיכון מנצ'סטר לנערות  גירטון קולג' 
 השקפה דתית:  בפטיזם 
 פרסים והוקרה:  גבירה מפקדת במסדר האימפריה הבריטית
ביוגרפיה

מרי בראון נולדה בקאמבריה אשר בצפון מערב אנגליה בשנת 1864 למשפחה בת שבע נפשות והייתה הבת הרביעית מבין חמש אחיות. אביה נפטר בעודה צעירה והמשפחה העתיקה את מגוריה ללונדון, עיר הולדתה של האם.
מרי בראון למדה בבית הספר התיכון קרוידון Croydon  High School(אנ')- בי"ס עצמאי לנערות בדרום לונדון. לאחר מכן המשיכה בלימודיה באוניברסיטת קיימברידג' וסיימה את לימודיה בהצטיינות בשנת 1882. היא הייתה אחת הנשים הראשונות לקבל תואר מצטיינת, אך מאחר שבאותה תקופה אי אפשר היה לקבל תעודה כזו באנגליה, הרי שזו הוענקה לה רק בשנת 1891 באדינבורו. לאחר מכן למדה רפואה בבית הספר לרפואת נשים בלונדון ואדינבורו.
בשנת 1891 נשלחה בראון על ידי האגודה הבפטיסטית המסיונרית בה הייתה פעילה, לבומביי. שם נדהמה לראות את המצב הירוד של הרפואה והבריאות בהודו ונוכחה לדעת שמערכת הרפואה ההודית בעיקר עבור נשים, כגון הכשרת רופאות ומיילדות, ובתי חולים לנשים, נמוכה ברמתה.
בשנת 1893 הוחלט בוועידת נשים מסיונריות שיש צורך בבית ספר לרפואה לנשים שיהיה מסונף לבית חולים לנשים בהודו.
בשנת 1894 פתחה בראון את בית הספר לרפואה לנשים נוצריות, בפנג'אב בצפון הודו, בעיר לודהיאנה במבנה ישן של בית ספר, אותו שכרה בראון באמצעות תרומה בסך 50 ליש"ט מתושבת בריסטול.עם פתיחתו מנה בית הספר ארבעה סטודנטים וארבעה חברי סגל אקדמי.
במשך הזמן הפך המקום למכללה בה למדו סיעוד, רוקחות ומיילדות והוקם בית חולים בן 200 מיטות. המכללה נתמכה על ידי מענקים מפנג'אב וכן מארגוני נשים מלונדון, אדינבורו. גלאזגו, וכן מאוסטרליה, קנדה וניו זילנד.
בשנת 1951, כשמלאו 50 שנה להגעתה של בראון להודו, התרחב בית החולים ומנה 411 רופאים, 143 אחיות, 168 בתי מרקחת וכ-1000 מיילדות. שנה לאחר מכן, ב-1952 פרשה בראון ממשרתה כמנהלת בית החולים ועברה לקשמיר.
בראון נפטרה ב-6 בדצמבר 1956 בעיר סרינגאר שבהודו והיא בת 92.
פרסים

פרס "מסדר האימפריה הבריטית" הוענק לבראון בשנת 1932, וכך הפכה לזכאית להוסיף לפני שמה את התואר "דיים" (Dame).
פרסומים

A problem and its solution by Edith Mary Brown, 1909
With Marian Anderson by Edith Mary Brown,1948
Meditations, prayers and poems from the Bible of Dr. Edith Mary Brown 1864-1956 by Edith Mary Brown
לקריאה נוספת

Miss Brown's Hospital : the story of the Ludhiana Medical College and Dame Edith Brown, O.B.E., its founder. Francesca French, 1954
Voice of a Stranger: the stirring story of a woman who blazed a trail of missionary endeavour in India. Ruth Dibble, Ludhiana British Fellowship (England), 1975
הערות שוליים

↑  Windsor, Laura Lynn (2002). Women in Medicine: An Encyclopedia. p. 38. ISBN 157607-392-0. נבדק ב-5 בינואר 2016. {{cite book}}:  (עזרה)
↑  "Ludhiana Medical College". Mundus Gateway. נבדק ב-5 בינואר 2016. {{cite web}}:  (עזרה)
↑  Page 10 | Supplement 33785, 29 December 1931 | London Gazette | The Gazette, www.thegazette.co.uk
| --- | --- |
בקרת זהויות :  LCCN: nb2008023118  VIAF: 73387995   WorldCat (עם VIAF): 73387995
The Lebanon

| --- | --- |

 סינגל בביצוע The Human League
 מתוך האלבום Hysteria
 יצא לאור:  23 באפריל 1984 
 תאריך הקלטה:  1984
 סוגה:  סינת'-פופ
 אורך:  3:37 (גרסת הסינגל) 5:05 (גרסת האלבום) 5:53 (גרסה מורחבת)
 חברת תקליטים:  וירג'ין רקורדס 
 כתיבה:  פיליפ אוקי, ג'ו קאליס
 הפקה:  כריס תומאס, יו פדגהאם
 
"The Lebanon" הוא שיר של להקת הסינת'-פופ הבריטית The Human League, שיצא כסינגל באפריל 1984. הוא נכתב על ידי הסולן פיליפ אוקי והקלידן והגיטריסט ג'ו קאליס, והיה הסינגל הראשון מתוך אלבומה הרביעי של הלהקה, Hysteria. הוא הוקלט באולפני AIR בין השנים 1983–1984.
רקע

השיר נכתב והוקלט בתקופה בה הלהקה הייתה בשאיפה להגיע להצלחה הבינלאומית העצומה של אלבומה הקודם, Dare.
המילים של השיר היו על מלחמת האזרחים בלבנון שהוחמרה עם הפלישה הישראלית לדרום לבנון בשנת 1982. הזמרת סוזן אן סאלי אמרה על השיר שהלהקה "רצתה לדבר בעד האנשים הקטנים" ולהגיד משהו על המצב בלבנון באותה תקופה, וכי הלהקה לא ניסתה להביע עמדה פוליטית בנושא.
"The Lebanon" יצא כסינגל בבריטניה באפריל 1984. הוא לא הצליח לשחזר את ההצלחה של הסינגלים הקודמים של הלהקה "(Keep Feeling) Fascination" ו-"Mirror Man", והגיע רק למקום ה-11 במצעד הסינגלים בבריטניה ולמקום ה-64 בבילבורד הוט 100. בישראל השיר הגיע למקום הראשון במצעד הלועזי של רשת ג', זאת על אף שהוא נאסר להשמעה על ידי כמה תחנות רדיו ישראליות.
מיקומי שיא

|   ‏‏‏  מצעדים ודירוגים (1984)> מדינה |   ‏‏‏  מצעדים ודירוגים (1984)> מצעד |   ‏‏‏  מצעדים ודירוגים (1984)> מיקום שיא |   ‏‏‏  מצעדים ודירוגים (1984)>  |
| --- | --- | --- | --- |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 64 |  |
|  הולנד | מצעד 40 הסינגלים ההולנדיים | - |  |
|  הולנד | Dutch Charts | 18 |  |
|  הממלכה המאוחדת | מצעד הסינגלים הבריטי | 11 |  |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  ניו זילנד | המצעד הניו זילנדי הרשמי | 13 |  |
|  קנדה | קנדה הוט 100 | 78 |  |
הערות שוליים

↑  "המצעד הלועזי השבועי של רשת ג' מתאריך 8 ביולי 1984".
| --- | --- |
בקרת זהויות :  MusicBrainz release group: 813cc3d3-0017-421c-8704-fef8d6626db9  MusicBrainz work: dded65e8-a7b7-4981-8426-09b85e30f51a
Unstable (שיר)

unstable (בעברית: לא יציב) הוא שיר שהוקלט על ידי הזמר־יוצר הקנדי ג'סטין ביבר בהשתתפות הזמר האוסטרלי דה קיד לארוי. השיר נכתב על ידי ביבר, לארוי, רמי יעקב, דילייסי (אנ'), ג'וש גודווין וג'ימי גוטץ'. הוא הופק בידי ג'וש גודווין ויצא לאור ב-19 במרץ 2021 על ידי חברת התקליטים דאף ג'אם כרצועה השישית מאלבום האולפן השישי של ביבר, Justice.
רקע

ב-11 במרץ 2021 פרסם הזמר-יוצר הקנדי ג'סטין ביבר תמונה בה נראים פתקים עם שמות שירים ושיתופי הפעולה שלהם מתוך אלבום האולפן השישי של ביבר, Justice. בתמונה נחשף לראשונה השיר המתוכנן, "Unstable" בהשתתפות הזמר האוסטרלי דה קיד לארוי.
ב-19 במרץ בריאיון למגזין האמריקאי ווג התבטא ביבר על תהליך כתיבת השיר:
הייתי במקום ממש ממש רע, בערך לפני שנה. אשתי הייתה שם בשבילי בכל זה. אז בכל ההודעה היא, כאילו, היית שם בשבילי בזמן שאני ממש לא יציב. אז השיר הזה באמת מהדהד עם המקום בו הייתי. כנראה יש הרבה אנשים שהיו במצב הזה. זו תמיד המטרה: ליצור מוזיקה שניתן להתייחס אליה ויכולה לגעת באנשים.
היה לי חשוב לא רק לדבר על הדברים האהובים אלא לדבר גם על כמה מהמאבקים ומה שעובר על אנשים בזמן הזה. הרבה אנשים איבדו מקומות עבודה, איבדו את יקיריהם - כל חייהם התהפכו. זה גרם להרבה חוסר יציבות. אז אני מקווה שזה יכול לספק קצת נחמה או יציבות.
המקור באנגלית
I was in a really, really bad place maybe a year ago. My wife was just there for me through it all. So the whole message is, like, you’ve been there for me while I’m really unstable. So that song really resonates with where I was at. There’s probably a lot of people who have been in this position. That is always the goal: to make music that’s relatable and can touch people
It was important for me to not only talk about the lovey-dovey stuff but to also talk about some of the struggles what people are going through at this time. A lot of people have lost jobs, lost loved ones — their whole lives have been turned around. It’s caused a lot of instability. So I hope can provide some comfort or stability
הפקה והפצה

השיר נכתב בידי ג'סטין ביבר, דה קיד לארוי, רמי יעקב, דילייסי (אנ'), ג'וש גודווין וג'ימי גוטץ', הולחן בידי ביבר, גדווין, גוטץ', רמי, דילייסי, גרגורי "אלדה" היין, לארוי, בילי וולש, הופק בידי גודווין, ויצא לאור ב-19 במרץ 2021 על ידי חברת התקליטים דאף ג'אם כרצועה השישית מאלבום האולפן השישי של ביבר, Justice.
ניתוח מוזיקלי

"Unstable" הוא שיר באורך של 2:38, המשלב מספר סגנונות ביניהם אימו ראפ, פופ, היפ הופ ואר אנד בי. ולרי מגן ממגזין Consequence תיאר כי השיר משלב בתוכו אלמנטים של בלדות פסנטר ושירי קאנטרי משנות ה-2000. מגזין וולטור (אנ') תיארו כבעל אקורדים קודרים, ולדברי כריס ווילמן מוראייטי יש לשיר הד הברתי עדין.
קבלה

מבקר הבילבורד ג'ייסון ליפשוץ כתב כי קיד לארוי משתלב היטב בקונספט של השיר. לילי וייזר ממגזין The Brown Daily Herald (אנ') ראתה את השיר כממחיש את ההתבגרות האישית והמוזיקלית של ביבר.
ביצועים

ביבר ערך את הביצוע הראשון של "Unstable" בלייב ב-14 באפריל 2021, במהלך הקונצרט שלו, "Live from Paris", אשר צולם במלון קריון, בפריז שבצרפת, שם הוא ביצע כמה מהרצועות האחרונות של האלבום. כמו כן, ביבר ביצע את השיר במהלך סבב ההופעות הרביעי שלו, Justice World Tour.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 22 |  |
|  ארצות הברית | בילבורד הוט 100 | 62 |  |
|  דנמרק | היטליסטן | 12 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | חברת המצעדים הרשמית | 46 |  |
|  נורווגיה | VG-lista | 33 |  |
|  ניו זילנד | המצעד הניו זילנדי הרשמי | 4 |  |
|  קנדה | קנדה הוט 100 | 17 |  |
|  שוודיה | סוורייטופליסטן | 53 |  |
Run (שיר של טיילור סוויפט)

| --- | --- |
 שיר בביצוע טיילור סוויפט בהשתתפות אד שירן
 מתוך האלבום Red (Taylor's Version)
 יצא לאור:  12 בנובמבר 2021
 שפה:  אנגלית
 אורך:  4:00
 חברת תקליטים:  ריפבליק
 כתיבה:  טיילור סוויפט, אד שירן
 הפקה:  ארון דסנר, טיילור סוויפט
"Run" (בעברית: "לרוץ") הוא שיר שהוקלט על ידי הזמרת-יוצרת האמריקאית טיילור סוויפט, בהשתתפות הזמר הבריטי אד שירן. הוא יצא לאור ב-12 בנובמבר 2021, עם פרסומו של אלבום ההוצאה החוזרת השני של הזמרת Red (Taylor's Version), בהוצאת חברת התקליטים ריפבליק רקורדס.
רקע

אלבום האולפן הרביעי של טיילור סוויפט, Red, יצא לאור ב-22 באוקטובר 2012 על ידי ביג משין רקורדס. האלבום זכה לשבחי המבקרים בשל נכונותה של סוויפט להתרחק מסגנון הקאנטרי האופייני לה ולהתנסות בז'אנרים מוזיקליים חדשים. סוויפט זכתה בפרסים ובמועמדויות רבים עבור האלבום. בטקס פרסי גראמי ה-56, Red היה מועמד לאלבום הקאנטרי הטוב ביותר, המועמדות השלישית ברציפות של סוויפט בקטגוריה זו, ומועמד לאלבום השנה, המועמדות השנייה של סוויפט בקטגוריה זו לאחר שזכתה בה עם אלבומה השני, Fearless (2008).
ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה. היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה.
ב-5 באוגוסט 2021, טיילור סוויפט פרסמה טיזר באורך 30 שניות ברשתות החברתיות ובו אותיות מבולבלות שכאשר פוענחו, חשפו את שמות השירים ומשתפי הפעולה מתשעת השירים שטרם פורסמו ונכללו ב-Red (Taylor's Version) (2021), הגרסה החוזרת לאלבומה Red מ-2012. אחת מתשע הרצועות הייתה "Run", שהוכרזה זמן קצר לאחר מכן כשיר ה-28 באלבום. בפלטפורמת הספוטיפיי צבר השיר כ-31 מיליון השמעות. באלבום Red שירן השתתף ברצועה "Everything Has Changed", שמנגינתה מזכירה את צלילי הגיטרה בה השתמש ב-"Run".
ביקורות

אל השיר הופנו ביקורות חיוביות לרוב; האתר "The A.V. Club" כי צלילי הגיטרה בשיר מזכירים את "Everything Has Changed". אולם ציין לרעה את קולו של שירן, שלטענתו לא מתאים להוצאה המחודשת של האלבום Red.
ביקורות > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 116 |  |
| Uproxx | כל שירי "מתוך הכספת" באלבומי ה-Taylor's Version של טיילור סוויפט, לפי דירוג | 9 |  |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 24 |  |
|  עולמי | בילבורד גלובל ללא ארצות הברית | 54 |  |
|  ארצות הברית | בילבורד הוט 100 | 47 |  |
ביאורים

↑  מעוצב "(Taylor's Version) (from the Vault) (feat. Ed Sheeran)"
The Least We Can Do Is Wave to Each Other

The Least We Can Do Is Wave to Each Other הוא האלבום השני של להקת הרוק המתקדם הבריטית, ואן דר גראף ג'נרייטור אשר יצא ב-1970. האלבום יצא מחדש בשנת 2005 עם שתי רצועות בונוס.
הפקה

למרות שהאלבום הוא השני בדיסקוגרפיה של הלהקה, זהו האלבום הבכורה האמיתי של הלהקה. אלבומם הקודם, The Aerosol Grey Machine נכתב והוקלט על ידי פיטר האמיל ותוכנן לאלבום הסולו שלו. אך בגלל החוזה שחתמו חברי הלהקה עם חברת התקליטים, הם מחויבים להוציא את האלבום תחת השם ואן דר גראף ג'נרייטור.
The Least We Can Do Is Wave to Each Other הוקלט באולפני טרידנט, לונדון, 11-14 בדצמבר 1969. אולפני טריידנט, היו אולפני ההקלטות הכי מתקדמים באירופה בכל הזמנים. רוב האלבום הוקלט על טכניקת 8-track. למרות זאת, השיר After the Flood, הוקלט בטכניקת 16-track. זהו היה אחד השירים הראשונים שהוקלטו בטכניקת 16-track.
שם האלבום נלקח ממשפטו של הצייר, ג'ון מינטון "We're all awash in a sea of blood, and the least we can do is wave to each other."
צד א'

כל השירים נכתבו על ידי פיטר האמיל למעט איפה שצוין
"Darkness (11/11)" – 7:28
"Refugees" – 6:23
"White Hammer" – 8:15
צד א' > צד ב'

"Whatever would Robert have said?" – 6:07
"Out of my Book" (האמיל, דייוויד ג'קסון) – 4:08
"After the Flood" – 11:29